**între o cană cu ceai şi două gânduri**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mama citeşte jurnalul de dimineaţă

îşi masează tâmplele

şi tace

întoarce pagina

o dezosează

complet

dar

cuvintele rămân

aceleaşi

ştiu că nu

crede în ştiri

dar îşi clatină capul

în loc de alte cuvinte

şi tace

se aşează confortabil

pe marginea patului de lemn

întoarce ziarul

ca pe o scrisoare

de la tata

din umbletul buzelor

suspectez durerea

ce o prinde

dar tace

soarbe o gură din cana

cu ceai din vâsc-de-stejar

între două gânduri

mă priveşte

trage timpul înapoi

şi-mi spune

vezi

s-a mai uşurat pământul

suntem tot mai ofiliţi

şi fiecare zi e la fel

numai oamenii nu sunt

şi totuşi

nu ştiu să mint

şi nici nu port ochelari

ca aceştia...